A BIZOTTSÁG HATÁROZATA
(2007. április 4.)
a közös halászati politika keretében a délnyugati vizek tekintetében felállított regionális tanácsadó testület működésének megkezdéséről
(2007/222/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika alapján történő regionális tanácsadó testületek felállításáról szóló, 2004. július 19-i 2004/585/EK tanácsi határozatra (1) és különösen annak 3. cikke (3) bekezdésére,
tekintettel a Franciaország által Belgium, Spanyolország, Franciaország, Hollandia és az Egyesült Királyság nevében 2007. február 9-én továbbított ajánlásra,
mivel:
(1)
A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (2) és a 2004/585/EK határozat meghatározza a regionális tanácsadó testületek létrehozásának és működésének a keretét.
(2)
A 2004/585/EK határozat 2. cikke regionális tanácsadó testületet állít fel a Nemzetközi Tengerkutatási Tanács VIII., IX. és X. (azori-szigeteki vizek) övezete, valamint a 34.1.1., 34.1.2. és 34.2.0. (a Madeira és Kanári-szigetek környéki vizek) (3) CECAF-körzet tekintetében.
(3)
A 2004/585/EK határozat 3. cikke (1) bekezdésének megfelelően a halászati ágazat és más érdekcsoportok képviselői Belgiumban, Spanyolországban, Franciaországban, Hollandiában és Portugáliában kérelmet nyújtottak be e regionális tanácsadó testület működésére vonatkozóan.
(4)
A 2004/585/EK határozat 3. cikke (2) bekezdésének megfelelően az érintett tagállamok döntést hoztak arról, hogy a délnyugati vizek tekintetében felállított regionális tanácsadó testületre vonatkozó kérelem megfelel-e az említett határozat rendelkezéseinek. 2007. február 9-én az érintett tagállamok továbbították az e regionális tanácsadó testületre vonatkozó ajánlásukat a Bizottsághoz.
(5)
A Bizottság a 2004/585/EK határozatnak, valamint a közös halászati politika célkitűzéseinek és alapelveinek a fényében értékelte az érintett felek kérelmét és az ajánlást, és megállapította, hogy a délnyugati vizek tekintetében felállított regionális tanácsadó testület kész megkezdeni működését,
A KÖVETKEZŐKÉPPEN HATÁROZOTT:
Egyetlen cikk
A 2004/585/EK határozat 2. cikke (1) bekezdésének e) pontjával a délnyugati vizek tekintetében felállított regionális tanácsadó testület 2007. április 9-től megkezdi működését.
Kelt Brüsszelben, 2007. április 4-én.